
  PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	                              Bucureşti, 24 martie 2015

                              Pl-x 308/2015


AVIZ

asupra

propunerii legislative pentru modificarea şi completarea Legii nr.346/2006 privind organizarea şi funcţionarea Ministerului Apărării Naţionale
În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu propunerea legislativă pentru modificarea şi completarea Legii nr.346/2006 privind organizarea şi funcţionarea Ministerului Apărării Naţionale, trimisă cu adresa nr. Pl-x 308 din 23 martie 2015, înregistrată cu nr.4c-11/453 din 24 martie 2015.
Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările şi completările ulterioare.

Iniţiativa legislativă are ca obiect modificarea şi completarea Legii nr.346/2006 privind organizarea şi funcţionarea Ministerului Apărării Naţionale pentru reglementarea unor aspecte care vizează raporturile dintre structura de forţe şi comandamente, precum şi posibilitatea ca Ministerul Apărării Naţionale să asigure sprijin logistic comandamentelor, bazelor militare străine sau reprezentanţelor militare ale organizaţiilor înfiinţate pe teritoriul României.
Potrivit prevederilor art.61 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în şedinţa din data de 24 martie 2015.

Membrii Comisiei au examinat propunerea legislativă supusă avizării. Nu s-a primit punctul de vedere al Guvernului României şi nici avizul Consiliului Legislativ până la data dezbaterii iniţiativei legislative în Comisia juridică, de disciplină şi imunităţi.
Prin aplicarea prevederilor propunerii legislative este afectat bugetul de stat, devenind aplicabile dispoziţiile art. 111 alin. (1) teza a doua din Constituţia României, republicată şi prevederile art. 15 alin. (2) din Legea nr. 500/2002 privind finanţele publice, cu modificările şi completările ulterioare. 
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative. 
În raport de obiectul şi conţinutul reglementării, propunerea legislativă face parte din categoria legilor organice.
                
       PREŞEDINTE,                          
                               SECRETAR,

                      BOGDAN LIVIU CIUCĂ                                    GABRIEL ANDRONACHE

Întocmit - Consilier parlamentar,




Avizat – Şef serviciu,

                 Rodica Penescu






  Ciprian Bucur

